laion/Wikipedia-Exotic huggingface dataset:
নারিকেলি ভাত

নারিকেলি ভাত বা নারকেল ভাত হচ্ছে একধরনের খাবার যা রান্না করা ভাতকে নারকেল দুধে মিশিয়ে অথবা কোরানো নারকেল দিয়ে চালের সংগে রান্না করে প্রস্তুত করা হয় । যেহেতু নারকেল এবং ধান গাছ সমগ্র পৃথিবীতে জন্মে তাই বিভিন্ন দেশের বিভিন্ন সংস্কৃতিতে নারিকেলি ভাতের প্রচলন আছে।  নেসি লেমাক নামের নারকেলি ভাত মালয়েশিয়ায় খুবই জনপ্রিয় এবং একে জাতীয় খাবার হিসেবে বিবেচনা করা হয়।  দক্ষিণ ভারতে নারিকেলি ভাত খুবই জনপ্রিয় বিশেষ করে তামিলনাড়ুতে। সাধারণত বাসমতি চালের সংগে নারকেল দুধ মিশিয়ে এই ভাত প্রস্তুত করা হয় এবং তরকারি দিয়ে খাওয়া হয়। এটা একাধিকভাবে প্রস্তুত করা হয়। চালের সংগে নারকেল কোরা মিশিয়ে প্রস্তুত করা হয়। আরেকভাবে প্রথমে আলাদাভাবে ভাত রান্না করে নিয়ে পরে নারকেল দুধের সংগে মেশানো হয়।  শ্রীলঙ্কায় নারিকেলি ভাতকে বলা হয় কিরি বাথ অর্থ দুধ ভাত। সমগ্র শ্রীলঙ্কাজুড়ে বিশেষ অনুষ্ঠানাদিতে শুভ মুহূর্ত নির্ণয়ে এই ভাত খাওয়া হয়। এটা লুনু মিরিস নামের এক মশলাদার পেঁয়াজ দিয়ে মাখানো লাল মরিচ, পেঁয়াজ, টমেটো, লেবু এবং লবণ দিয়ে আম্বালাকাদার সাথে খাওয়া হয়। পুয়ের্তো রিকোতে নারিকেলি ভাত সাধারণত মাছ এবং মিষ্টি কলা দিয়ে পরিবেশন করা হয়। ভাতে নারিকেল তেল এবং লবণ মেশানো থাকে।  Sarah Cook। "Coconut rice"। BBC Good Food। সংগ্রহের তারিখ আগস্ট ১৮, ২০১৪।  চাল ও ডাল হলুদ ধান বিরিয়ানি নারকেল রাইস নারকেল রাইস
গ্ল্যাডস্টোন স্মল

গ্ল্যাডস্টোন ক্লিওফাস স্মল (ইংরেজি: Gladstone Small; জন্ম: ১৮ অক্টোবর, ১৯৬১) বার্বাডোসের সেন্ট জর্জ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে ইংল্যান্ডের পক্ষে সতেরো টেস্ট ও তিপ্পান্নটি একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটসম্যানের পরিচয় তুলে ধরতেন গ্ল্যাডস্টোন স্মল। বার্বাডোসে জন্মগ্রহণকারী স্মল তার চতুর্দশ জন্মদিনের অল্প সময় পরই ইংল্যান্ডে চলে যান। ম্যানচেস্টার মেট্রোপলিটন বিশ্ববিদ্যালয় থেকে স্নাতকধারী হন। সেখানে তিনি ইংল্যান্ডের পক্ষে খেলার জন্য আবেদন করেন। এমসিসি কর্তৃপক্ষ তার আবেদন মঞ্জুর করে। ক্রিকেটার হিসেবে তেমন অসাধারণ পর্যায়ের ছিলেন না। সতীর্থদের কাছ থেকে বেশ সহযোগিতা পেয়েছেন। মূলতঃ তিনি আউটসুইং বোলিং করতেন। তবে বোলিংয়ে ধারাবাহিকতা না থাকায় দল নির্বাচকমণ্ডলীর কাছে দুশ্চিন্তার পাত্রে পরিণত হতেন। ৭ আগস্ট, ১৯৮৬ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। এক বছর পর ১ জানুয়ারি, ১৯৮৭ তারিখে একদিনের আন্তর্জাতিকে অভিষিক্ত হন তিনি। ১৯৮৬-৮৭ মৌসুমের অ্যাশেজ সিরিজের চতুর্থ টেস্টে শেষ মুহুর্তে দলে অন্তর্ভুক্ত করা হয়। অস্ট্রেলিয়ার প্রথম ইনিংসে ৫/৪৮ বোলিং পরিসংখ্যান দাঁড় করান। দ্বিতীয় ইনিংসে আরও দুইটি উইকেট লাভ করে ম্যান অব দ্য ম্যাচের পুরস্কার লাভ করেন গ্ল্যাডস্টোন স্মল। ১৯৮৭ ও ১৯৯২ সালের ক্রিকেট বিশ্বকাপে ইংল্যান্ডের প্রতিনিধিত্ব করেছেন। ক্রিকেট লেখক কলিন বেটম্যান মন্তব্য করেন যে, গ্ল্যাডস্টোন স্মল তার শারীরিক প্রতিকূলতাকে দূর করে কার্যকরী ফাস্ট-মিডিয়াম বোলারে রূপান্তরিত হয়েছিলেন। কাউন্টি ক্রিকেটে অন্যতম জনপ্রিয় তারকায় পরিণত হয়েছিলেন। ১৯৯৪ সালের ওয়ারউইকশায়ার দলের অবিচ্ছেদ্য অংশ ছিলেন তিনি। এরপরই তিনি খেলোয়াড়ী জীবন থেকে অবসর নেন। পরবর্তীকালে পেশাদার ক্রিকেটার্স অ্যাসোসিয়েশনে পরিচালক মনোনীত হন গ্ল্যাডস্টোন স্মল। ২০০৩ সালে টেলিভিশন ধারাবাহিক সেলিব্রিটি পোকার ক্লাবে অংশগ্রহণ করেন। তার জীবন কাহিনীকে ঘিরে ১৯৯৫ সালে পরিচালক পোগাস সিজার প্রামান্য চলচ্চিত্র নির্মাণ করেন। কার্লটন টেলিভিশনে রেসপেক্ট টেলিভিশন সিরিজ নামে সম্প্রচারিত হয়। ২০০৬-০৭ ও ২০০৭-০৮ মৌসুমে ইংল্যান্ড বীচ ক্রিকেট দলের অন্যতম সদস্য ছিলেন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 148। আইএসবিএন 1-869833-21-X।  "Notable Alumni in Sport"। Manchester Metropolitan University। ১২ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০০৯।  নিল ফস্টার অ্যালেক স্টুয়ার্ট ফিলিপ ডিফ্রিটাস নীল ফেয়ারব্রাদার ১৯৮৭ ক্রিকেট বিশ্বকাপ দলসমূহ ইএসপিএনক্রিকইনফোতে গ্ল্যাডস্টোন স্মল (ইংরেজি) ক্রিকেটআর্কাইভে গ্ল্যাডস্টোন স্মল (সদস্যতা প্রয়োজনীয়) (ইংরেজি)
প্রভু দেবা

প্রভু দেবা (জন্ম ৩ এপ্রিল, ১৯৭৩) একজন ভারতীয় নৃত্যশিল্পী, চলচ্চিত্র পরিচালক, প্রযোজক এবং অভিনয়শিল্পী, নৃত্য পরিচালক। যিনি তামিল, তেলুগু, হিন্দি, মালয়ালম এবং কন্নড় চলচ্চিত্রে কাজ করেছেন। পঁচিশ বছরের কর্মজীবনে তিনি নৃত্যশিল্পের ব্যাপক পরিসর ঘটিয়েছেন । সেরা নৃত্য পরিচালকের জন্য দু’বার জাতীয় চলচ্চিত্র পুরস্কার পেয়েছেন । ১৯৯০ দশকের শুরুতে এবং ২০০০ সালে বেশ কয়েকটি বাণিজ্যিকভাবে সফল চলচ্চিত্রে ভূমিকা পালন করে প্রভূ দেবা। তার মধ্যে কাধালান (১৯৯৪), মিন্সারা কানুউ (১৯৯৭) এবং ভিআইপি (১৯৯৭) । কমেডি কাথলা কাথলা (১৯৯৮ ) এবং পরিবার নাটক ভানথাই পোলা (২০০০) এ সমালোচকদের প্রশংসা পান।  ২০০৫ সালে তিনি সফলভাবে তেলুগু চলচ্চিত্র নুভভোস্ট্যানেন্ট নেনিদণ্ডনাথনের সাথে পরিচালক হিসেবে সাফল্যে পন। এরপর তিনি তেলুগু, হিন্দি এবং তামিল ভাষায় যেমন পোকারিরি (২০০৭), ওয়াংড্ড (২০০৯), রাউডি রাঠোর (২০১২) এবং সিং ব্লিং (২০১৫) তে অত্যন্ত লাভজনক চলচ্চিত্র তৈরি করেন। Sharma, Itee (২৩ জুন ২০১৩)। "Lights, romance, action"। The Hindu। Chennai, India।  Photos: prabhu-deva.jpg. Mid-day.com. Retrieved on 27 September 2013. Objections raised against Prabhu Deva, prabhu deva, Ramaiya Vastavaiya. Behindwoods.com (23 April 2013). Retrieved on 27 September 2013. উইকিমিডিয়া কমন্সে প্রভু দেবা সংক্রান্ত মিডিয়া রয়েছে। ইন্টারনেট মুভি ডেটাবেজে প্রভু দেবা  (ইংরেজি)
অহংকার (২০১৭-এর চলচ্চিত্র)

অহংকার হচ্ছে ২০১৭ সালে মুক্তিপ্রাপ্ত বাংলাদেশী সামাজিক-নাট্যধর্মী চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও তুষার কথাচিত্রের ব্যানারে প্রযোজনা করেছেন আবদুল মাবুদ কাওসার। এতে কেন্দ্রীয় চরিত্রে অভিনয় করেছেন সুপারস্টার শাকিব খান ও শবনম বুবলি। এছাড়াও সহ-অভিনেতা হিসেবে তমা মির্জা, মিজু আহমেদ, রেহানা জলি, আফজাল শরীফ, নূতন সহ আরো অনেকে অভিনয় করেছেন। চলচ্চিত্রটি ২০১৭ সালের ২ সেপ্টেম্বর পবিত্র ঈদুল আযহা উপলক্ষে প্রেক্ষাগৃহে মুক্তি দেওয়া হয়। এটি শাকিব-বুবলি জুটির ৪র্থ চলচ্চিত্র। চলচ্চিত্রটি ২০০৫ সালে মুক্তিপ্রাপ্ত কন্নড় চলচ্চিত্র অটো শংকর-এর পুনঃনির্মাণ। শাকিব খান শবনম বুবলি - মায়া আবুল হায়াত তমা মির্জা মিজু আহমেদ রেহানা জলি আফজাল শরীফ নূতন সাদেক বাচ্চু অহংকার চলচ্চিত্রের সুর ও সংগীতায়োজন করেছেন শওকত আলী ইমন, আহমেদ ইমতিয়াজ বুলবুল ও আলী আকরাম শুভ এবং এর আবহ সংগীত পরিচালনা করেছেন ইমন সাহা। এছাড়াও চলচ্চিত্রের সবগুলো গানের গীত রচনা করেছেন আহমেদ ইমতিয়াজ বুলবুল, কবির বকুল ও সুদীপ কুমার দীপ। এটির সবগুলো গান লাইভ টেকনোলজি'র ইউটিউব চ্যানেলে প্রকাশ করা হয়। "ঈদে মুক্তি পাচ্ছে তিনটি চলচ্চিত্র"। প্রথম আলো। ১৭ আগস্ট ২০১৭।  "শাকিব-বুবলীর 'অহংকার'"। এনটিভি। ১৯ আগস্ট ২০১৭। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  "বুবলীর বাউন্ডারি"। যায়যায়দিন।  Independent, The। "Shooting of Bubly's third film in final stage"। দি ইন্ডেপেনডেন্ট।  "Bubly paired up again with Shakib"। প্রথম আলো। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  অজানা প্যারামিটার |1= উপেক্ষা করা হয়েছে (সাহায্য); অজানা প্যারামিটার |2= উপেক্ষা করা হয়েছে (সাহায্য) "ঈদ উপলক্ষে মুক্তিপ্রাপ্ত ছবি অহংকার গল্প ভালো নির্মাণ দুর্বল - daily nayadiganta"। দৈনিক নয়াদিগন্ত।  "নিজেকে প্রমাণ করতে বুবলির 'অহংকার'"। বিডিনিউজ টোয়েন্টিফোর। ২৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  Sun, The Daily। "পহেলা বৈশাখে মুক্তি পাচ্ছেনা 'অহংকার' - ডেইলি সান"। দ্য ডেইলি সান। ১৪ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  "পয়লা বৈশাখে শাকিবের দুই ছবি"। দৈনিক জনকণ্ঠ। [স্থায়ীভাবে অকার্যকর সংযোগ] "ঈদে মুক্তির সম্ভাবনায় শাকিব-বুবলীর অহংকার"। জাগো নিউজ টোয়েন্টিফোর।  bd, cnm news24 (২৬ আগস্ট ২০১৭)। "ঈদুল আজহায় বুবলীর 'রংবাজ' ও 'অহংকার' ছবি দুটি মুক্তি পাচ্ছে"। ৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "সেন্সরে যাচ্ছে শাকিব-বুবলী জুটির তৃতীয় ছবি 'অহংকার' - FilmyMike"। www.filmymike.com। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  Noor, Imrul। "'অহংকার' ও 'রংবাজ' দুটি ছবি থেকেই আশানুরূপ সাড়া পাচ্ছি : বুবলী - Bangladesh Ajkal"। bangladeshajkal.com। ২৯ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "১লা বৈশাখে শাকিব-বুবলীর অহংকার – ঢাকা হেডলাইন্স"। dhakaheadlines.com। ২৪ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  ইন্টারনেট মুভি ডেটাবেজে অহংকার (ইংরেজি)
১.০০০.০০০ (গান)

১.০০০.০০০ রোমানীয় রেকর্ডিং আর্টিস্ট আলেক্সান্দ্রা স্টানের রেকর্ড করা একটি গান, যা তিনি তার প্রথম স্টুডিও অ্যালবাম সাক্সোবিটস (২০১১) এর জন্য তৈরি করেছেন। গানটিতে জার্মান-জিম্বাবুয়ীয় র‍্যাপার কার্লপ্রিটও কণ্ঠ দিয়েছেন। গানটি ২০১২ সালের ২২ ফেব্রুয়ারি থেকে ডিজিটাল ডাউনলোডের জন্য ভে ভিক্টিস ও ই২-এ পাওয়া যায়। তিনজন গীতিকার, আন্দ্রেই নেমিরস্কি, মার্সেল প্রদান ও মার্সিয়ান আলাইন শোর এই গানের কথা লিখেছেন এবং গানের সঙ্গীতায়োজন করেছেন নেমিরস্কি ও প্রদান। সুরের দিক দিয়ে এই গানটি আরঅ্যান্ডবি এবং পপ গানের অন্তর্ভুক্ত, পাশাপাশি এর যন্ত্রসঙ্গীতে হিপ হপ বিট রয়েছে। কার্লপ্রিট ২০১১ সালে "মি. সাক্সোবিট" শীর্ষক একক গানে স্টানের সাথে যুক্ত হওয়ার পরে তার ম্যানেজার ও সহযোগী মার্সেল প্রদানের পরামর্শে তারা ভবিষ্যতে একসাথে কাজ করা শুরু করেন এবং তৈরি করেন এই ১.০০০.০০০। এই গানটি ফ্রান্সের পুলস রেডিও স্টেশন থেকে সর্বপ্রথম প্রচারিত হয়। বেবি, ইটস ওকে গিভ মি ইওর এভরিথিং "Iinterviu cu alenandra stan pe 1.000.000 video interviu" [আলেজান্দ্রা স্টানের "১.০০০.০০০" এর শ্যুটিংয়ে সাক্ষাৎকার] (রোমানীয় ভাষা ভাষায়)। ইউটিভি। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] "Alexandra Stan a lansat piesa 'One Milion'" [আলেজান্দ্রা স্টান বের করেছেন 'ওয়ান মিলিয়ন] (রোমানীয় ভাষা ভাষায়)। ইউটিভি। উদ্ধৃতি শৈলী রক্ষণাবেক্ষণ: অচেনা ভাষা (link)
শশীভূষণ থানা

শশীভূষণ থানা বাংলাদেশের ভোলা জেলার চরফ্যাশন উপজেলার একটি থানা। ২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে শশীভূষণ থানা আত্মপ্রকাশ করে।<ref> রসুলপুর ইউনিয়নের শশীভূষণ গ্রামে এই নতুন থানা অবস্থিত। বাংলাদেশ সরকারের পরিবেশ ও বন মন্ত্রণালয়ের মাননীয় উপমন্ত্রী আবদুল্লাহ আল ইসলাম জ্যাকবের উদ্যোগে শশীভূষণ এলাকার পাঁচটি ইউনিয়নের ৯৫ হাজার মানুষের দাবিতে শশীভূষণ থানার বাস্তবায়ন করা হয়। এর আগে দীর্ঘদিন ধরে পুলিশের তদন্ত কেন্দ্র ফারি থানা নামে কাজ চলেছিল। চরফ্যাশন উপজেলার ৫টি ইউনিয়নের প্রশাসনিক কার্যক্রম শশীভূষণ থানার অধীন। ইউনিয়নসমূহ: ৮নং চর কলমী ১০নং হাজারীগঞ্জ ১১নং রসুলপুর ১৩নং এওয়াজপুর ১৪নং জাহানপুর চরফ্যাশন উপজেলা ভোলা জেলা "ভোলার চরফ্যাশনে নতুন দুই থানার অনুমোদন"। বাংলানিউজটোয়েন্টিফোর.কম। ১০ নভেম্বর ২০১৯। ২৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।
জেফ্রি সি. হল

জেফ্রি সি হল (জন্মঃ ৩ মে ১৯৪৫) হলেন একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে মনোবিজ্ঞান বা চিকিৎসায় অবদান রাখার জন্য নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের জীববিজ্ঞান বিভাগের প্রফেসর এমিরিটাস। তিনি বর্তমানে মেইনে তে বসবাস করছেন। তিনি ফ্লাই কার্টশিপের নিউরলজিক্যাল গঠন পরীক্ষা ও আচরণগত রিদম নিয়ে পরীক্ষা-নিরীক্ষা করেছেন। নিউরোলজি ও ড্রসোফিলা মেলানোগাস্টার এর আচরণের ওপর গবেষণা করেছেন। জেফ্রি সি হল বায়োলজিক্যাল ক্লক ও স্নায়ুতন্ত্রে যৌন পার্থক্যকারী গঠনের কার্যকরণ আবিষ্কার করেন। ক্রোনোবায়োলজিতে তার বিপ্লবী অবদানের জন্য তাকে জাতীয় বিজ্ঞান একাডেমির জন্য নির্বাচিত করা হয়। ২০১৭ সালে মাইকেল ডাব্লিউ ইয়ং ও মাইকেল রসব্যাশ এর সাথে তাকে চিকিৎসা শাস্ত্রে নোবেল পুরস্কার দেওয়া হয়। জেফ্রি সি হল ব্রুকলাইন, নিউ ইয়র্কে জন্মগ্রহণ করেন এবং ওয়াশিংটন ডিসির শহরতলীতে বড় হয়ে উঠেন। তার বাবা এসোসিয়েটেড প্রেস এর প্রতিবেদক ছিলেন। তার বাবা, জোসেফ ডাব্লিউ হল, তাকে অনেক প্রভাবিত করেন, বিশেষত দৈনিক পত্রিকার সর্বশেষ সংবাদ্গুলোর ব্যাপারে। উচ্চ বিদ্যালয়ে পড়ার সময় জেফ্রি সি হল মেডিসিন বিষয়ে আগ্রহী হয়ে উঠেন এবং উক্ত বিষয়কে জীবিকা হিসেবে নির্বাচিত করেন। এমহার্স্ট কলেজ থেকে ১৯৬৩ সালে ব্যাচেলর ডিগ্রী লাভ করেন। স্নাতকপূর্ব সময়ে তিনি জীববিজ্ঞানে তার আগ্রহ আবিষ্কার করেন। তিনি ফিলিপ আইভস এর সাথে কাজ শুরু করেন, যেন তিনি গবেষণা বিষয়ক অভিজ্ঞতা অর্জন করতে পারেন। তিনি ফিলিপকে একজন প্রভাবশালী ব্যক্তি হিসেবে বর্ণনা করেন। ফিলিপের গবেষণাগারে কাজ করার সময় তিনি ড্রসোফিলার ব্যাপারে সম্যক জ্ঞান লাভ করেন। তিনি ড্রসোফিলাতে রিকম্বিনেশন ও ট্রান্সলোকেশন বিষয়ে পড়াশোনা করেন। গবেষক হিসেবে তার সফলতায় তিনি ওয়াশিংটন বিশ্ববিদ্যালয়ে জীববিজ্ঞান বিভাগে যোগদান করেন ও জিনতত্ত্ব নিয়ে নিরলস কাজ করা শুরু করেন। BanglaNews24.com। "চিকিৎসায় নোবেল পেলেন ৩ মার্কিন বিজ্ঞানী"। banglanews24.com (ইংরেজি ভাষায়)। সংগ্রহের তারিখ ২০১৭-১০-০২।  Jeff Hall - Brandeis Faculty Guide Nuzzo, Regina (১৫ নভেম্বর ২০০৫)। "Profile of Jeffrey C. Hall" (পিডিএফ)। PNAS। 102: 16547–16549। ডিওআই:10.1073/pnas.0508533102। পিএমআইডি 16275901। পিএমসি 1283854 । ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  Cha, Arlene Eujung (২০১৭-১০-০২)। "Nobel in physiology, medicine awarded to three Americans for discovery of 'clock genes'"। Washington Post। সংগ্রহের তারিখ ২০১৭-১০-০২।  "The 2017 Nobel Prize in Physiology or Medicine - Press Release"। The Nobel Foundation। ২০১৭-১০-০২। সংগ্রহের তারিখ ২০১৭-১০-০২।  Hall, Jeffrey C. (১৬ সেপ্টেম্বর ২০০৯)। "The Stand of the U.S. Army at Gettysburg"। Indiana University Press। সংগ্রহের তারিখ ২ অক্টোবর ২০১৭ – Google Books-এর মাধ্যমে।  Hall, Jeffrey (১২ ডিসেম্বর ২০০৮)। "Jeffrey C.Hall" (পিডিএফ)। Current Biology।
মাইকেল রসব্যাশ

মাইকেল মরিস রসব্যাশ (জন্মঃ ৭ মার্চ, ১৯৪৩) একজন আমেরিকান জেনেটিসিস্ট ও ক্রোনোবায়োলজিস্ট। তিনি ২০১৭ সালে চিকিৎসা শাস্ত্রে নোবেল পুরস্কার লাভ করেন। তিনি ব্র্যানডেইস বিশ্ববিদ্যালয়ের অধ্যাপক। তিনি হাওয়ার্ড হিউজেস মেডিকেল ইন্সটিটিউট এর একজন গবেষক। রসব্যাশ ও তার গবেষক দল ১৯৮৪ সালে ড্রসোফিলা পিরিয়ড জিনের প্রতিরূপ তৈরি করতে সক্ষম হন এবং সারকাডিয়ান ক্লকের জন্য ১৯৯০ সালে Transcription Translation Negative Feedback Loop প্রস্তাব করেন। ১৯৯৮ সালে তারা চাক্রিক জিন, ক্লক জিন এবং আগ্রগামী জিনতত্ত্বের সাহায্যে ড্রসোফিলায় ক্রিপ্টোক্রোম ফটোরিসিপ্টর আবিষ্কার করেন। তিনি প্রথমে মিউট্যান্টের ফেনোটাইপ আবিষ্কার করেন ও এরপর মিউটেশনের প্রকৃত জিনতত্ত্ব হিসেব করেন। রসব্যাশ ২০০৩ সালে জাতীয় বিজ্ঞান একাডেমীর জন্য নির্বাচিত হন। তিনি ২০১৭ সালে মনোবিজ্ঞান তথা চিকিৎসা শাস্ত্রে নোবেল পুরস্কার পেয়েছেন। মাইকেল রসব্যাশ যুক্তরাষ্ট্রের মিশৌরিতে জন্মগ্রহণ করেন। তার বাবা-মা ছিলেন ইহুদি শরনার্থী, তারা ১৯৩৮ সালে নাৎসী জার্মানি ছেড়ে চলে আসেন। তার বাবা ছিলেন একজন ক্যান্টর, ইহুদি ধর্মানুসারে ক্যান্টররা ধর্মসভার নেতৃত্ব দিতেন। রসব্যাশের বয়স যখন ২ বছর, তখন তার বাবা-মা বোস্টনে চলে আসেন। প্রথমদিকে রসব্যাশ গ্ণিত বিষয় খুব পছন্দ করতেন। কিন্তু পরবর্তীতে তিনি ক্যালিফোর্নিয়া ইন্সটিটিউট অফ টেকনোলজিতে জীববিজ্ঞান বিভাগে ভর্তি হন। রসব্যাশ বিজ্ঞানী নাদজা এবোভিচকে বিয়ে করেন। তার ৩৮ বছর বয়সী সৎ মেয়ে আছে, তার নাম পাওলা এবং ২৭ বছর বয়সী মেয়ে, নাম তানিয়া। রসব্যাশ প্রথমদিকে mRNA এর বিপাক এবং প্রক্রিয়াজাতকরণ নিয়ে গবেষণা করেন। mRNA হলো DNA ও প্রোটিনের মধ্যে আণবিক সংযোগ রক্ষাকারক। ব্র্যানডেইস বিশ্ববিদ্যালয়ে আসার পর তিনি জেফ্রি সি হলের সাথে সমন্বয়ে কাজ করা শুরু করেন। তারা সারকাডিয়ান রিদমের ওপর অভ্যন্তরীন বায়োলজিক্যাল ক্লকের জিনতাত্ত্বিক প্রভাব নিয়ে অনুসন্ধান শুরু করেন। তারা ড্রসোফিলা মেলানোগাস্টার ব্যবহার করে এর কাজ ও বিশ্রাম পরীক্ষা করেন। ১৯৮৪ সালে তারা ড্রসোফিলা ক্লক জিনের ক্লোনিং করতে সক্ষম হন। ১৯৯০ সালে তারা Transcription Translation Negative Feedback Loop (TTFL) মডেল প্রস্তাব করেন। এর ভিত্তি ছিলো সারকাডিয়ান ক্লক। #১৯৮৪: ড্রসোফিলা পিরিয়ড জিনের ক্লোন #১৯৯০: সারকাডিয়ান ক্লকের জন্য TTNF মডেল #১৯৯৮: ড্রসোফিলা ক্লক জিন চিহ্নিতকরণ #১৯৯৮:  ড্রসোফিলা সাইক্লকি জিন চিহ্নিতকরণ #১৯৯৮: ড্রসোফিলা সারকাডিয়ান ফটোরিসিপ্টর হিসেবে ক্রিপ্টোক্রোম চিহ্নিতকরণ #১৯৯৯: প্রধান ড্রসোফিলা সারকাডিয়ান পেসমেকার হিসেবে LNv নিউরন চিহ্নিতকরণ BanglaNews24.com। "চিকিৎসায় নোবেল পেলেন ৩ মার্কিন বিজ্ঞানী"। banglanews24.com (ইংরেজি ভাষায়)। সংগ্রহের তারিখ ২০১৭-১০-০২।  "Michael Rosbash Brandeis Page"। ১৬ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  Cha, Arlene Eujung (২০১৭-১০-০২)। "Nobel in physiology, medicine awarded to three Americans for discovery of 'clock genes'"। Washington Post। সংগ্রহের তারিখ ২০১৭-১০-০২।  "The 2017 Nobel Prize in Physiology or Medicine - Press Release"। The Nobel Foundation। ২০১৭-১০-০২। সংগ্রহের তারিখ ২০১৭-১০-০২।  "Americans win Nobel medicine prize for circadian rhythm work"। সংগ্রহের তারিখ ২ অক্টোবর ২০১৭।  "Michael Rosbash, PhD - HHMI.org"। সংগ্রহের তারিখ ২ অক্টোবর ২০১৭।  "Life Sciences Faculty - Jeffrey Hall, Emeritus"। www.bio.brandeis.edu। ৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৭।  উদ্ধৃতি ত্রুটি: <ref> ট্যাগ বৈধ নয়; per নামের সূত্রটির জন্য কোন লেখা প্রদান করা হয়নি
মাইকেল ডব্লিউ. ইয়ং

মাইকেল ডব্লিউ ইয়ং (জন্ম: ২৮ মার্চ, ১৯৪৯) তিন যুগ ধরে নিবেদিত ভাবে জেনেটিক্যালি নিয়ন্ত্রিত ঘুমের প্যাটার্ন এবং Drosophila melanogasterএর মাধ্যমে অনিদ্রা নিয়ে গবেষণা করে যাচ্ছেন। তিনি ২০১৭ সালে চিকিৎসা শাস্ত্রে অব্দান স্বরূপ নোবেল পুরস্কার লাভ করেন। BanglaNews24.com। "চিকিৎসায় নোবেল পেলেন ৩ মার্কিন বিজ্ঞানী"। banglanews24.com (ইংরেজি ভাষায়)। সংগ্রহের তারিখ ২০১৭-১০-০২।
রমন সুব্বা রাও

রমন সুব্বা রাও, সিবিই (জন্ম: ২৯ জানুয়ারি, ১৯৩২) সারের স্ট্রেদামে জন্মগ্রহণকারী বিখ্যাত সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয়, সারে ও নর্দাম্পটনশায়ারের প্রতিনিধিত্ব করেছেন তিনি। দলে তিনি মূলতঃ ব্যাটসম্যান হিসেবে খেলতেন। বামহাতে ব্যাটিং উদ্বোধনে কিংবা মাঝারিসারিতে মাঠে নামতেন। পাশাপাশি লেগ ব্রেক ও গুগলি বোলিংয়ে পারদর্শিতা দেখিয়েছেন তিনি। সারের স্ট্রেদামে রমন সুব্বা রাওয়ের জন্ম। ভারতীয় বাবা পাঙ্গুলুরি ভেঙ্কট সুব্বা রাও অন্ধ্রপ্রদেশের বাপাতলা এলাকা থেকে এসেছেন। ইংরেজ মাতার সন্তান সুব্বা রাও হুইটগিফ্ট স্কুলে অধ্যয়ন শেষে কেমব্রিজ বিশ্ববিদ্যালয়ে অধ্যয়ন করেন। ১৯৫০-এর দশকের শুরুতে শক্তিধর কেমব্রিজ বিশ্ববিদ্যালয় দলের অন্যতম সদস্যরূপে মনোনীত হন। সারে দলের পক্ষে কয়েকটি খেলায় অংশ নেয়ার পর নর্দাম্পটনশায়ারে যোগ দেন। ১৯৫৮ সালে দলের অধিনায়কের দায়িত্ব লাভ করেন। চার মৌসুম দলকে নেতৃত্ব দেন। ব্যাটসম্যান হিসেবে প্রভূতঃ সফলতা লাভ করেন। কাউন্টি দলের পক্ষে সর্বোচ্চ ইনিংসগুলো উপহার দেন। ১৯৫৫ সালে অপরাজিত ২৬০ রান তোলার পর ১৯৫৮ সালে কাউন্টি চ্যাম্পিয়ন দল সারের বিপক্ষে ওভালে ৩০০ রান তুলেন তিনি। এ সময় ষষ্ঠ উইকেটে আলবার্ট লাইটফুটের সাথে রেকর্ডসংখ্যক ৩৭৬ রান তুলেন। সমগ্র খেলোয়াড়ী জীবনে ইংল্যান্ডের পক্ষে তেরো টেস্টে অংশগ্রহণের সুযোগ লাভ করেন সুব্বা রাও। তন্মধ্যে, ১৯৫৯ থেকে ১৯৬১ সময়কালে দলের ব্যাটিং উদ্বোধনে মাঠে নামতেন। ১৯৬১ সালে অস্ট্রেলিয়ার বিপক্ষে মনোরম সেঞ্চুরি করেন। ওভালে অনুষ্ঠিত ঐ খেলাটিই তার সর্বশেষ টেস্ট খেলা ছিল। ১৯৬১ মৌসুমের পর আকস্মিকভাবে প্রথম-শ্রেণীর ক্রিকেট থেকে নিজেকে গুটিয়ে নেন। এরপর তিনি জনসংযোগ ব্যবসায় ধাবিত হন। পরবর্তী বছরগুলোয় ১৯৭৪ থেকে ১৯৭৮ সাল পর্যন্ত সারের সভাপতি মনোনীত হন ও লর্ডসের অন্যতম প্রভাববিস্তারকারী ব্যক্তিত্বে পরিণত হন। এছাড়াও তিনি টিসিসিবির সভাপতিসহ আইসিসি ম্যাচ রেফারির দায়িত্ব পালন করেছেন। ১৯৬১ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। হুইটগিফ্ট স্কুলের সম্মেলন কক্ষটি তার নামে নামাঙ্কিত হয়। ১৯৯১ সালের রাণীর জন্মদিনের সম্মাননায় তাকে সিবিই পদবীতে ভূষিত করা হয়। Bateman, Colin (১৯৯৩)। If The Cap Fits। Tony Williams Publications। পৃষ্ঠা 163। আইএসবিএন 1-869833-21-X।  "'Misconduct deserves match penalty'"। Rediff। ১৮ জানুয়ারি ২০০৫।  ডেনিস ব্রুকস উইজডেন বর্ষসেরা ক্রিকেটার ইংরেজ টেস্ট ক্রিকেটারদের তালিকা আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা ইএসপিএনক্রিকইনফোতে রমন সুব্বা রাও (ইংরেজি) ক্রিকেটআর্কাইভে রমন সুব্বা রাও (সদস্যতা প্রয়োজনীয়) (ইংরেজি)
চিকিৎসাবিদ্যায় স্বাধীনতা পুরস্কার

চিকিৎসাবিদ্যায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের চিকিৎসা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই ব্রিগেডিয়ার মাহমুদুর রহমান চৌধুরীকে “চিকিৎসা বিজ্ঞানে স্বাধীনতা পুরস্কার” প্রদান করা হয়। স্বাধীনতা পুরস্কার; চিকিৎসাবিদ্যায় স্বাধীনতা পুরস্কার বিজয়ীদের তালিকা। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ সেপ্টেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা, একুশে ও রোকেয়া পদকের অর্থমূল্য বাড়ছে"। দৈনিক মানবজমিন। ৪ মার্চ ২০১৬। সংগ্রহের তারিখ ২৭ সেপ্টেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক নিলেন মুহিত, গুণসহ ১৫ জন"। বিডিনিউজ টোয়েন্টিফোর ডটকম। ২৪ মার্চ ২০১৬। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক প্রদানের বিস্তারিত প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পুরস্কার পাচ্ছেন ১৫ বিশিষ্ট ব্যক্তি"। দৈনিক যুগান্তর অনলাইন। ১৬ ফেব্রুয়ারি ২০১৭। ১৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কার-২০১৭ বিতরণ করলেন প্রধানমন্ত্রী"। দৈনিক সমকাল অনলাইন। ২৩ মার্চ ২০১৭। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।